Választás: megugrott SMS-forgalom
A három mobilszolgáltató mindegyike arról számolt be, hogy a választás estéjén-éjszakáján a szokásoshoz képest megnõtt az SMS- és a beszédforgalom is. A mobilforgalom a választás idején nagyobb volt, mint nõnapon, és valamivel kisebb, mint Valentin- napkor.
Vasárnap estétõl hétfõ reggelig folyamatosan nagyobb beszéd- és SMS-forgalmat regisztráltak a Pannon GSM hálózatán, mint az átlagos hétvégeken. A beszédforgalom tíz százalékkal, a rövid szöveges üzenetek aránya pedig ötödével nõtt - mondta Suba János, a társaság sajtószóvivõje. A konkrét mértéket nem árulta el, mindössze annyit mondott, hogy egy átlagos munkaszüneti napon egymilliónál több SMS-t továbbít rendszerük. Az elmúlt vasárnap azonban ennél néhány százezerrel többet, mintegy húsz százalékkal több üzenetet indítottak és fogadtak elõfizetõik. Érdekes összehasonlítást tett Suba János: mint mondta, az elmúlt hetekben a nõnapi SMS-forgalom valamivel kisebb volt a választás éjszakáján mérttõl, a Valentin-nap viszont valamivel nagyobb üzenetáradatot generált, mint az országos politika eseményei.
A Vodafone ügyfelei is többet beszéltek, mint más hétvégeken - közölte Pál Beáta sajtómunkatárs. A növekedés mértéke a beszélgetéseknél 16, az SMS-eknél 20 százalékos volt. A mennyiség konkrét mértékét azonban nem árulta el, ahogyan azt sem, mekkora bevétel- emelkedést okozott a választás éjszakája számukra. A Westel sajtóosztálya még ennél is szûkszavúbb volt, csak annyit mondtak, hogy megnõtt a forgalom, ám az arányt üzleti titokként kezelik.
Tasi Katalin
Korábban:
5 millió oldalletöltés: választási rekord az [origo]-n
Ajánlat:
Az [origo] választási oldala
választás mobilszolgáltató